༄༅།། ཐུགས་རྗེ་ཆེན་པོ་རྒྱལ་བ་རྒྱ་མཚོ་ལྷ་དགུ་ལྷ་ལྔ་གཉིས་ཀྱི་སྒྲུབ་
ཐབས་རྣམས་ཀྱི་དུས་རྟགས་གྲངས་ཀྱི་བསྙེན་ཚད་ཕན་ཡོན་
དང་བཅས་པ་མདོར་བསྡུས་པ་
བཞུགས་སོ།།
ན་མོ་གུ་རུ་ལོ་ཀེ་ཤྭ་རཱ་ཡ། རྒྱལ་བ་རྒྱ་མཚོའི་ལྷ་ཚོགས་ཞབས་ལ་འདུད། །
རྒྱལ་བ་རྒྱ་མཚོའི་ལྷ་དགུ་ལྷ་ལྔ་གཉིས། །སྒྲུབ་པའི་དུས་རྟགས་གྲངས་ཀྱི་
བསྙེན་པའི་ཚད། །ངེས་ཤེས་བསྐྱེད་ཕྱིར་གཞུང་གི་ལུང་འདྲེན་བཀོད། །ལྷ་
དགུའི་རྒྱ་གཞུང་གྲུབ་ཆེན་ཛ་ལནྡྷ་རས་མཛད་པ་ལས། གྲངས་ཀྱི་བསྙེན་པ་
འབུམ་ཕྲག་གསུམ་དང༌། དུས་ཀྱི་བསྙེན་པ་མཚན་མའི་བསྙེན་པ་ནི། ནམ་
མཁའ་དང་ས་གཞི་འོད་དམར་པོས་གང་བར། མེ་ཏོག་དམར་པོ་འཐུ་བ་
དང༌༑ གླང་པོ་ཆེ་ལ་ཞོན་ནས་རི་བོ་ཏ་ལར་ཕྱིན་པ་དང༌། བུད་མེད་རྒྱན་
གྱིས་བརྒྱན་པས། མེ་ཏོག་བདག་ལ་གཏོར་ཞིང་མ་ཎིའི་དབྱངས་སྒྲོགས་པ་
དང༌༑ སྤྲིན་ལྡིང་བའི་ཐོག་ཏུ་འདུག་པ་དང༌། དེ་བཞིན་གཤེགས་པའི་སྐུའི་
མདུན་དུ་ཕྱིན་པ་ལ་སོགས་པ་དང༌། རིན་པོ་ཆེའི་སྐས་ལ་འཛེག་པ་ལ་
1:|:
།
12

སོགས་པའི་རྨིས་ལྟས་བཟང་པོ་རྣམས་འབྱུང་བའོ། །ཞེས་དང༌། ཨོ་རྒྱན་
བ
རིན་པོ་ཆེས་མཛད་པའི་རཏྣ་གླིང་པའི་གཏེར་ཁ་ལྷ་དགུ་ལས། སྒྲུབ་པའི་
རྟགས་ཕྱིའི་རྟགས་སུ་ལུས་བདེ། ཁམས་དྭངས་རིག་པ་དྭངས། གཏོར་
མ་ཁོལ་བ་འབྱུང༌། ནང་རྟགས་ སུ་ ཉམས་ དང་ རྨི་ ལམ་ དུ་ བུད་ མེད་ ཀྱི་
ཚོགས་འདུ། བདག་ལ་བསྐོར་བ་དང་མཆོད་པ་བྱེད་པ་དང༌། གྱེན་ལ་འགྲོ་
བ༑ གནམ་ལ་འཕུར་བ། རྒྱན་ཐོགས་པ། ཆུ་བོ་བརྒལ་བ། ཉི་ཟླ་ཤར་བ།
གསང་ཚིག་སྨྲ་བ། མེ་ཏོག་དམར་པོ་འཐུ་བ་སོགས་དཔག་མེད་འབྱུང་ངོ༌། །
བྱུང་ཡང་དགག་ སྒྲུབ་མི་བྱ་མཉམ་ཉིད་དུ་བཞག །ཅེས་དང༌། བུམ་ ཆུ་
གཏོར་མ་བྷནྡྷ་ལ། །གཟུངས་ཆུ་གཟུངས་རིལ་མང་དུ་ནི། །བསྒྲུབས་ནས་
འགྲོ་བ་ཡོངས་ལ་སྤེལ། །རིན་ནི་མ་ཎི་འུར་རྒྱག་བླང༌། །འདི་ནི་ཡོན་ཏན་
བརྗོད་མི་ལོངས། །སྐྱེ་བ་བདུན་ནས་པདྨ་ཅན། །འོད་དཔག་མེད་པའི་སྲས་
སུ་འགྱུར། །སྒྲུབ་པ་བྱེད་པའི་རྣལ་འབྱོར་པས། །ཚེ་འདིར་རིག་འཛིན་ཐོབ་
པར་འགྱུར། །དང་དུ་ལོངས་ཤིག་སྐལ་པ་ཅན། །ཨེ་མ་རྒྱལ་བ་རྒྱ་མཚོའི་
གསང་སྒྲུབ་འདི། །མ་འོངས་དོན་ལ་གཅེས་དགོངས་ནས། །བདག་འདྲ་
པདྨས་ཡི་གེར་བཀོད། །ཅེས་དང༌། རང་བྱུང་རྡོ་རྗེའི་ལྷ་དགུ་ཚིགས་བཅད་
མ་ལས། གྲངས་ཀྱི་བསྙེན་པ་འབུམ་ཚོ་བཅུ་གཉིས། རྒྱལ་བའི་དཀྱིལ་
འཁོར་མཐོང་བར་གསུངས། །ཞེས་དང༌། གཉན་རས་ཀྱི་ཞལ་གདམས་
རང་བྱུང་བས་ཡི་གེར་བཀོད་པ་ལྷ་དགུའི་དམིགས་རིམ་ལས། དེ་ལྟར་
བསྒོམ་ཞིང་ བླ་ མའི་མན་ངག་བཞིན་བསྲེ་བ་དང་སྦྱར་ནས་བསྒོམས་ན་
མཆོག་ཐུན་མོང་གི་དངོས་གྲུབ་ཚེ་འདི་ཉིད་ལ་ཐོབ་སྟེ། འོད་གསལ་ཆེན་
13

པོ་འགྲོ་འོང་མེད་པ་མངོན་དུ་གྱུར་ནས། མཁའ་སྤྱོད་ཀྱི་དངོས་གྲུབ་ཐོབ་
།རིན་
པར་ འགྱུར། · ཅེས་ གསུངས་ སོ། །རང་ བྱུང་རྡོ་རྗེའི་ལུས་དཀྱིལ་ཚིགས་
བཅད་མ་དང༌། པདྨ་ཟབ་པའི་རྒྱུད་གཉིས་ཚིག་དོན་མཐུན་པར། ལུས་ཀྱི་
དཀྱིལ་འཁོར་ལེགས་བསྒོམས་པས། །སངས་རྒྱས་སྤྱན་གྱི་རྣལ་འབྱོར་
གྱིས༑ །ལུས་ལ་བདེ་བ་སྟེར་བར་བྱེད། །གོས་དཀར་དྲོད་ལ་བདེ་བ་སྟེར། །
མཱ་མ་ཀཱི་ཡིས་ཁྲག་ལའོ། །སྒྲོལ་མས་དབུགས་ལ་བདེ་བ་སྟེར། །ལས་ཀྱི་
མཁའ་འགྲོས་བདེ་ཆེན་སྟེར། །པདྨ་མཁའ་འགྲོས་རབ་དགའ་ཉིད།
ཆེན་མཁའ་འགྲོས་མཆོག་དགའ་འོ། །རྡོ་རྗེ་བདེ་སྟོང་གཉིས་མེད་སྟེར།
གཟུགས་ཀྱི་མཐོང་བ་ཐམས་ཅད་དང༌། །སྒྲ་དྲི་རོ་དང་རེག་ལ་སོགས། །
ཐམས་ཅད་བདེ་བ་སྟེར་བར་བྱེད། །དེ་ལྟའི་ཡོན་ཏན་ཐོབ་པར་འགྱུར།
ཅེས་གསུངས་སོ། །ལྷ་ལྔའི་སྒྲུབ་ཐབས་གྲུབ་པའི་རྒྱལ་མོས་མཛད་པའི་
རྒྱ་སྐད་ཅན་ལ། བསྙེན་རྟགས་ནི། བུད་མེད་གཅེར་བུ་དཔག་མེད་འདུ་བ་
དང༌༑ །མཆོད་རྟེན་རྩེ་ལ་བསྡད་པ་དང༌། །འོད་དམར་ཁྱིམ་རྣམས་གང་བ་
དང༌༑ །སྨན་གྱི་དྲི་ཡིས་ཁྱབ་པ་དང༌། །མངོན་པར་ཤེས་པ་འབྱུང་བ་དང༌། །
འགྲོ་བ་ཕོ་མོ་འདུ་བ་དང༌། །རྒྱན་ཅན་བུད་མེད་འདུ་བ་དང༌། །ཟང་ཟིང་
དགོས་འདོད་འབྱུང་བའི་རྟགས། །ལས་སྦྱོར་རྫས་སྨན་དེ་ཉིད་ནི། །གང་དུ་
འགྲོ་ལ་སྦྱིན་པར་བྱ། །རྣམ་སྨིན་ཕུང་པོ་ནམ་དོར་བར། །འོད་དཔག་ཞིང་
དུ་ཐེ་ཚོམ་མེད། །ཅེས་གསུངས་སོ། །ཉང་གི་གཏེར་ཁ་བ་མཁལ་ མའི་
གཞུང་ལས། དེ་ལྟར་སྒོམ་བཟླས་བྱས་པའི་རྟགས་ནི། ལུས་བདེ་བ་དང༌།
ཡང་བ་དང༌། སྣང་བ་དང༌། འཛིན་པ་ཆུང་བ་དང༌། སྣང་བ་སྒྱུ་མ་ལྟར་
།
།
:
14

མཐོང་བ་དང༌། འོད་དང༌། སྒྲ་དང༌། དྲི་ཞིམ་པོ་འབྱུང་ངོ༌། །ཞེས་དང༌།
གྲུབ་པའི་རྒྱལ་མོས་རས་ཆུང་པ་ལ་གནང་བའི་ལྷ་ལྔའི་གསང་སྒྲུབ་གཅིག་
བརྒྱུད་མ་ལས། འདི་ནི་སྐད་ཅིག་དྲན་པ་ཙམ་གྱིས་ཀྱང༌། །མཆོག་དང་ཐུན་
མོང་དངོས་གྲུབ་མྱུར་དུ་ཐོབ། །མཁའ་སྤྱོད་གནས་ སུ་ཁྲིད་པར་བྱེད་པའི་
རྟགས༑ །འཆི་ཚེ་རྟགས་དང་མཚན་མ་འཇའ་དང་ནི། །སྐུ་གདུང་རིང་
བསྲེལ་ཤ་རི་རམ་ལ་སོགས། །འབྱུང་བར་འགྱུར་ཏེ་ཐེ་ཚོམ་ཡོད་མ་ཡིན། །
ཞག་བདུན་གྱིས་ཞལ་མཐོང་བ་དང་། དངོས་གྲུབ་མ་ལུས་པ་འབྱུང་བ་ཡིན་
པས༑ ཤིན་ཏུ་གསང་བར་བྱའོ། །སློབ་དཔོན་དུ་མི་འཛིན་ཅིང་རང་གིས་བ
རྒྱུད་པ་མིན་པ་ལ་གསང་བར་བྱའོ། །ཞེས་དང༌། ལྷ་ལྔའི་རྒྱ་གཞུང་ཆེན་
པོ་རྡོ་རྗེ་སྙིང་པོས་མཛད་པ་ལས།ལྟས་དང་ཆོ་འཕྲུལ་མཁའ་འགྲོའི་རྟགས།
།
།
།
དངོས་གྲུབ་མཚན་མ་ལ་སོགས་པ། །བཟང་ངན་བྱེ་བྲག་ཅི་ལྟར་ཡང༌།
གང་ལ་དགའ་དང་མི་དགའ་བའི། །མཚན་མར་འཛིན་པར་མི་བྱའོ། །དེ་
ལྟར་ཞག་བདུན་ཉེར་གཅིག་སོགས། །ཟླ་གསུམ་ཟླ་དྲུག་ལ་སོགས་པར།
མཆོག་ དང་ཐུན་མོང་དངོས་ གྲུབ་འགྲུབ། །ཅེས་གསུངས་སོ། །ཉང་གི་
གཏེར་ཁ་ལྷ་ལྔ་གཙོ་བོ་བསྙེན་པའི་སྐབས་ལས། དེ་ལྟར་དུས་ཀྱི་བསྙེན་པ་
ཞག་ཉི་ཤུ་རྩ་གཅིག །གྲངས་ཀྱི་བསྙེན་པ་འབུམ་ཚོ་གསུམ། མཚན་མའི་
བསྙེན་པ་རྟགས་བྱིན་ཆེ་བ་དང༌།ལུས་བདེ་བ་དང༌། ཡང་བ་དང༌། སྣང་བ་
ལ་འཛིན་པ་ཆུང་བ་དང༌། སྣང་བ་སྒྱུ་མ་ལྟར་འབྱངས་བ་དང༌། འོད་དང༌།
སྒྲ་དང༌། དྲི་ཞིམ་པ་རྣམས་འབྱུང༌། ཞེས་དང༌། དེ་ཡི་སྒྲུབ་པའི་སྐབས་ནས།
རྟགས་ནི་ལུས་བདེ་བ་དང༌། ཡང་བ་དང༌། སྣང་བ་ལ་འཛིན་པ་ ཆུང་བ་
15

དང༑ སྣང་བ་སྒྱུ་མ་ལྟར་མཐོང་བ་དང༌། འོད་དང༌སྒྲ་དང༌། དྲི་ཞིམ་པ་
:..
རྣམས་འབྱུང་ངོ༌། །ཞེས་དང༌། ཉང་གི་གཏེར་ཁ་ནང་སྒྲུབ་སྙན་བརྒྱུད་ཡི་
གེར་བཀོད་པ་ལས། དེ་ལྟར་དུས་ཀྱི་བསྙེན་པ་ཞག་ཉི་ཤུ་རྩ་གཅིག །
གྲངས་ཀྱི་བསྙེན་པ་ འབུམ་ ཚོ་གསུམ། མཚན་མའི་བསྙེན་པའི་རྟགས།
བྱིན་ཆེ་བ་དང༌། ལུས་བདེ་བ་དང༌། ཡང་བ་དང་། སྣང་བ་ལ་འཛིན་པ་ཆུང་
བ་དང་། སྣང་བ་སྒྱུ་མ་ལྟར་མཐོང་བ་དང་། འོད་དང༌། སྒྲ་དང༌། དྲི་ཞིམ་
པ་རྣམས་འབྱུང་ངོ༌། །ཞེས་དང༌། རྒྱལ་བ་རྒྱ་མཚོ་ལྷ་ལྔའི་སྒྲུབ་ཐབས་
སངས་རྒྱས་གླིང་པའི་གཏེར་ཁ་ལས། དེ་ལྟ་བུའི་ཚུལ་གྱི་ཏིང་ངེ་འཛིན་
བརྟན་ཞིང་བསྙེན་པ་ཐེམ་ནས། གསང་སྔགས་ཕྱི་ནང་གི་བཀའ་ཐམས་
ཅད་ལ་བྱན་ཚུད་ནས་ལས་ཚོགས་ཐམས་ཅད་ལ་ཐོགས་པ་མེད་པར་འགྱུར་
རོ༑ །ཞེས་དང་། དེའི་ཁྱེར་སོ་གསུམ་གྱི་གདམས་ངག་ལས། ཨེ་མ་ཡི་དམ་
ལྷ་སྒྲུབ་བསྙེན་པ་བྱེད་པ་ལས། །ཁྱེར་སོ་གསུམ་ལྟར་ཚུལ་བཞིན་གནས་
གྱུར་ན། །མཆོག་དང་ཐུན་མོང་དངོས་གྲུབ་ཚེ་འདིར་འགྲུབ། །ས་མ་ཡ།
ཐུགས་རྗེ་ཆེན་པོ་རྒྱལ་བ་རྒྱ་མཚོའི་སྒྲུབ་པ། ཡབ་ཡུམ་གཉིས་མེད་ཀྱི་རྒྱུད།
པདྨ་རྒྱལ་པོ་དང་པདྨ་ཟབ་པའི་རྒྱུད་ལས་བཏུས་ཏེ། དགེ་སློང་པདྨ་འབྱུང་
གནས་ཀྱིས་མཛད་པའོ།། །།ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ རྒྱལ་པོ་
སྲོང་བཙན་སྒམ་པོ་ལ་ མཁའ་འགྲོས་ ལུང་བསྟན་པའི་རྒྱལ་བ་རྒྱ་མཚོའི་
སྒྲུབ་ཐབས་ལ། དེ་ལྟ་བུའི་དུས་ན་རྒྱུན་མི་འཆད་པ་གསུམ་ཡང་འབྱུང་སྟེ།
སྣང་བ་ལྷའི་དཀྱིལ་འཁོར་ལ་མི་དང་མི་མ་ ཡིན་པ་ གང་ཡང་མེད་པས་
མཚམས་རྒྱུན་མི་འཆད་པའོ། །གྲག་པ་སྔགས་ཀྱི་དཀྱིལ་འཁོར་ལ། ༀ་མ་
16

ཎི་པདྨེ་ཧཱུཾ། ཞེས་པ་མན་པ་གང་ཡང་མེད་པས། འཛབ་ བཟླས་རྒྱུན་མི་
འཆད་པའོ། །དེ་ལྟ་བུའི་དུས་ན་འདུ་བ་རྣམ་པ་གསུམ་ཡང་འབྱུང་སྟེ། ལུས་
ཐུགས་རྗེ་ཆེན་པོའི་སྐུར་གྱུར་པས། འགྲོ་བ་མི་ཐམས་ཅད་འདུས་ཏེ་མོས་
གུས་བྱེད། ངག་ཐུགས་རྗེ་ཆེན་པོའི་གསུང་དུ་འགྲུབ་པས། བཀའ་ཉན་
ཅིང་ཅི་སྨྲས་ཆོས་ སུ་འགྲོ། སེམས་ཐུགས་རྗེ་ཆེན་པོའི་ཐུགས་ སུ་འགྲུབ་
པས༑ ཆོས་ཉིད་ཀྱི་དགོངས་པ་གདེང་ནས་རྟོགས་པ་སྟེ། བྱིན་རླབས་ཀྱི་
གཞན་དོན་འགྲུབ་སྟེ་དགོངས་པར་གྲོལ་ལོ། །ཞེས་གསུངས་སོ། །གྲུབ་
ཆེན་པཀྴིའི་བཀའ་འབུམ་པོ་ཏི་བརྒྱད་ཀྱི་ནང་ནས། དཀོན་མཆོག་འབངས་
ཀྱིས་བཏུས་པ་ནི། དེ་ལྟར་བསྐྱེད་རྫོགས་ཟུང་འཇུག་ཏུ་ཉམས་སུ་བླངས་ན།
ཕན་ཡོན་བསམ་གྱིས་མི་ཁྱབ་པ་འབྱུང་སྟེ། གང་གིས་མ་ཎི་པདྨེ་དབྱངས་
ལེགས་པར་བསླབས་ནས་རྒྱུན་ཆད་མེད་པར་ཡུལ་ཁམས་ཀུན་ཏུ་དབྱངས་
སུ་བླང་ན། དཔའ་བོ་མཁའ་འགྲོ་རྒྱ་མཚོ་ཐམས་ཅད་ཀྱིས་བྱིན་གྱིས་བརླབ་
ཅིང་རབ་ཏུ་གནས་ནས་སྐུ་བཞི་འདུ་འབྲལ་མེད་པའི་དོན་རྟོགས་ཤིང༌། སྐུ་
ལྔའི་སངས་རྒྱས་རང་ཉིད་ལ་རྫོགས་པར་འགྱུར་རོ། །ཞེས་པ་དང༌། ཁ་པ་
ནས༑ བླ་མ་ཀརྨ་པ་ནི་ཕྱོགས་བཅུར་ཕྲིན་ལས་སྣ་ཚོགས་སྒྲུབ་པ་ ཕྱག་
རྒྱ་ཆེན་པོ་དང་ཡི་གེ་དྲུག་མས་བྱེད་པ་ཡིན་པས་གདུལ་བྱར་གྱུར་པ་རྣམས་
ཀྱང་ཐུགས་རྗེ་ཆེན་པོའི་བསྐྱེད་རྫོགས་གཉིས་ལ་གོམས་ཤིང་གྲུབ་པ་ཐོབ་
ནས༑ འགྲོ་དོན་བསམ་གྱིས་མི་ཁྱབ་ ཅིང་ སྣང་ བ་ མཐའ་ ཡས་ ཀྱི་ ཞིང་
ཁམས་མཐོང་ཞིང་ས་ལམ་རྫོགས་པར་འགྱུར་རོ། །ཞེས་དང༌། བླ་མ་ཪིན་
པོ་ཆེ་ཀརྨ་པ་དང༌། ཐུགས་རྗེ་ཆེན་པོའི་བར་ན་བརྒྱུད་པ་ཡོད་ཀྱང་ཉན་མེད་
17

ཀྱང་ཉན། ཀུན་གྱིས་བསྒྲུབས་ན་འགྲུབ་ཐག་ཤིན་ཏུ་ཉེ་བ་ཡིན་ནོ། །ཞེས་
སོགས་གསུངས་པའི་ཕྱིར་རོ། །ཨོཾ་མ་ཎི་པདྨེ་ཧཱུཾ། རྡོ་རྗེ་འཆང་གི་ལུང་ །
།
རང་བྱུང་རྡོ་རྗེའི་གཏམ། འགྲོ་བ་རིགས་དྲུག་བར་དོ་དང་བཅས་པ་ལ་ ཟློ་
བ༑ ད་ལྟའི་དུས་ འདིར་སེམས་ཅན་ཐམས་ཅད་ སྡུག་ བསྔལ་ལས་གྲོལ་
བར་བྱ་བའི་ཕྱིར། ཐུགས་རྗེ་ཆེན་པོ་རྒྱལ་བ་རྒྱ་མཚོ་འདི་ཀུན་གྱིས་སྒོམས་
ཤིག ༑མ་ཎི་པདྨེ་བགྲངས་ན། སྡུག་བསྔལ་ཐམས་ཅད་ལས་གྲོལ་ཞིང༌།
མཐར་བླ་ན་མེད་པའི་བྱང་ ཆུབ་ཐོབ་པའི་ཕྱིར་ན། དེ་ལྟར་ཀུན་གྱིས་གོ་
བར་གྱིས། བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །དེ་ལྟར་ལྷ་
དགུ་ལྷ་ལྔ་གཉིས་ པོ་ ཡི། །རྟགས་ དང་ ཕན་ ཡོན་ དུས་ དང་ གྲངས་ ཀྱི་
།ལུང་འདྲེན་ཁུངས་བཙུན་ཕྱོགས་གཅིག་བསྡུས་པ་འདི།
བསྙེན༑
zu (3,
།སྒྲུབ་
སྐོར་ཟིན་བྲིས་ཆ་ལག་ཚང་བའི་ཕྱིར། །མེ་ལུག་ས་ག་ཟླ་བའི་བཅོ་བརྒྱད་
ཀྱི༑ །སྔ་ དྲོའི་ ཆ་ ལ་ རཱ་ ག་ ཨ་ སྱས་ བསྒྲིགས། །ཉེས་ འགལ་ མེད་ ཕྱིརཪ་
བཤགས་པ་མ་མཆིས་ཤིང༌། །དགེ་བས་སྤྲུལ་སྐུའི་དགོངས་པ་རྫོགས་པ་
།ཞུ་བ་པོ་ཡི་གཙོར་བྱས་འབྲེལ་ཐོགས་ཀུན། །སྤྱན་རས་གཟིགས་
དབང་ཚེ་འདིར་འགྲུབ་གྱུར་ཅིག །ཡི་གེ་པ་ནི་སློབ་བུ་མཐར་ཕྱིན་ནོ།། །།
དང༌༑
མངྒ་ལཾ།། །།
་་་་་་་་་་པ་པོའི་སྐུ་རྒྱུ་མཚན་གསས་
ཚིག་
18